rlitschk/wikidir huggingface dataset:
De Huheler (Bubo bubo; alemanischi Näme) isch di grööscht Üülenart vo Europa, wo s ganz Joor i Mitteleuropa bliibt. Er isch vor alem i de Alpe bis zu 2600 müM z finde und im tütsche Mittelgebirge. De Huheler isch e bruune gscheggete Vogel mit eme rundliche groosse Chopf und lange Federoore. Sini Auge sind orangsch. Er het e chliine Schnabel. Mandli und Wiibli gsiend gliich uus. Huheler wered 59 bis 73 cm grooss, hend e Spannwiiti vo 138 bis 180 cm und wöged anderthalb bis drüü Kilo. De Huheler lebet i Piet, wo sich Wald und Feld abwechslet, mit Felse und alte Bömm. Er baut kai Nest und brüetet inere Felsnische oder uf alte Bömm. Er jagt znacht Müüs, Ratze, Hase, Vögel und au Igel, woner uf de Rugge cheert und dene de Buuch uufschlitzt. Aebischer: Eulen und Käuze. Haupt, Bern 2008, ISBN 978-3-258-07276-0. Dahlbeck: Der Uhu Bubo bubo (L.) in Deutschland. Shaker, Aachen 2003, ISBN 3-8322-1444-5. Hartmann: Der Uhu in Hamburg. Eulenwelt 2009, S. 23-25. Jürgen Nicolai: Greifvögel und Eulen. Kompaß Naturführer. Gräfe und Unzer, München 1987, ISBN 3-7742-3805-7. Urs N. Glutz von Blotzheim (Hrsg.): Handbuch der Vögel Mitteleuropas. Bd 9. Columbiformes – Piciformes. 2. Auflage. Aula, Wiesbaden 1994,
De Alebock (Larus ridibundus; alemanischi Näme) isch e Vogel wo in Mitteleuropa dor s ganz Joor vorchunnt. Aleböck, wo do brüetet vrbringet de Winter am Mittelmeer, deföör sind vom Dezember bis in Horner Aleböck us Osteuropa bi üüs Wintergäst, wo ufem See öberwinteret oder alefalls au ufem Iis hocket. De Alebock isch e wiisse Vogel mit eme röötsche Schnabel. Hinderem Aug het er e dunkle Tupfe. D Flögel sind hellgrau und de Schwanz brüülich. Er werd 35 bis 39 cm grooss. I de Bruetziit hend Aleböck e bruune Chopf. De Alebock chunnt a Seeje und Flüss vor und bsunder hüüffig a de Chüste. Si sitzed uf Flööss, Booie, Dämm und Pföste, wo bim Wasser stönd. Aleböck sind gschickti Flüüger und chönd i de uft stoobliibe, au wen e starche Loft goot. Si fresset Insekte, Fisch, Aas und au essbare Güsel vo de Mensche. Uf früsch pflüegter Äcker sammlet er Regewörmer. Brüete tüend Aleböck a Gwässer mit ere starche Vegetation und bildet groosi Bruetkolonie. Hans-Günther Bauer, Einhard Bezzel, Wolfgang Fiedler (Hrsg): Das Kompendium der Vögel Mitteleuropas: Alles über Biologie, Gefährdung und Schutz. Band 1: Nonpasseriformes – Nichtsperlingsvögel, Aula-Verlag Wiebelsheim, Wiesbaden 2005, ISBN 3-89104-647-2. Einhard Bezzel: Kompendium der Vögel Mitteleuropas. Nonpasseriformes -
De Chuuz (Athene noctua; alemanischi Näme) isch en Üüle. In Mitteleuropa chunnt er dor s ganz Joor vor. De Chuuz isch e chliini bruu-wiiss gscheggeti Üülenart mit eme eggige Chopf und groosse geelen Auge. Er werd öppe 24 cm gross. De Chuuz lebt i Kulturland mit vill Bömm oder i Obstgärte i Sidligsnööchi. Er nestet i Höölene vo alte Bömm. De Chuuz isch de hailig Vogel vo de griechische Göttin Athene. Er het i de Woorsegerai e wichtigi Role gspillt und het as e guets Omen ggulte, wener gflogen isch, aber as e schlechts, wener umeghocket isch. Er söll mit de Chraie verfindet sii, drom sölls i de Stadt Athen kai Chraie ggee haa, deför um so mee Chüüz. Vo do chonnt de Sproch: »Üüle uf Athen trääge« för öberflüssigi Taate. As Woppetier vo Athen isch si au uf antike Münze vorchoo und de Chuuz ziert hütt au de griechischi Euro. James R. Duncan: Owls of the World. Firefly Books, Buffalo 2003, ISBN 1-55297-845-1. Urs N. Glutz von Blotzheim, Kurt M. Bauer: Handbuch der Vögel Mitteleuropas. Bd. 9 (Columbiformes bis Piciformes). Aula Verlag 1980, 1994, ISBN 3-89104-562-X. Stefan Ineichen (Hrsg.): Stadtfauna, 600 Tierarten der Stadt Zürich; Bern 2010; ISBN 978-3-258-07561-7
De Store (Sturnus vulgaris; alemanischi Näme) isch e Zugvogel, wo im November vo Mitteleuropa as Mittelmeer zücht und im Horner as ersti Zugvögel wider zruggcheert, s cha aber au vorchoo as alti Store i Groostädt öberwinteret. I de Alpe chunnt er bis 2200 müM vor. De Store isch e schwarze Vogel mit vile wiisse Tüpfli, sini Flögel gönd is Bruune ine. Er het e chorze Schwanz. Siin spitze Schnabel isch uufälig geel. Jungi Store sind graubruu. Er werd 19 bis 22 cm grooss, het e Spannwiiti vo 37 bis 42 cm und wögt 75 bis 90 Gramm. De Store mag Laubwälder und Obstgärte und isch au i de Städt hüüffig. Er brütet gern am Waldrand i Bommhöölene, aber au i Muurllöcher und under loose Tachziegel und i Vogelhüsli. Er fresst Insekte, Würmer, Söömli, Beere und au Ops. Jungi Store versammlet sich abem Mai zu Schwärm. Im Herpst bildet ali Store groossi Schwärm und flüüget denn as Mittelmeer. De Gsang vom Store isch abwechsligsriich und er macht gern Grüüsch und anderi Vögel noche, bsunders d Goldamsle imitiert er guet. Urs N. Glutz von Blotzheim, Kurt M. Bauer, Einhard Bezzel: Handbuch der Vögel Mitteleuropas. Passeriformes (4. Teil): Corvidae–Sturnidae. Band 13-III. Aula-Verlag, Wiesbaden
D Goldamsle (Oriolus oriolus; alemanischi Näme) isch en uufälige Zugvogel, wo vo endi April bis mitii September i Mitteleuropa lebt und süüdlich vo de Sahara öberwinteret. S Mandli vo de Goldamsle het en uufälig geele Körper, d Flögel und de Schwanz sind schwarz. De Schnabel degege röötsch. S Wiibli isch geelgrüelich. Goldamsle wered 22 bis 25 cm grooss. D Goldamsle isch e schüüche Singvogel wo i Laubwälder mit vile Liechtige und i Auewälder vorchunnt, aber au i alte Pärk und Gärte. Si flechtet wiit obe uf hööche Laubbömm e kunstvolls Nest us Bast und Grääs, wo si a Astgable uufhenkt. Si fresst Insekte und Laarfe, Beeri, Frücht und bsunders Chriesi. Si füetteret au eri Junge mit Chriesi und presst groossi Chriesi mit em Schnabel uus, so as di Junge de Saft trinke chönd. D Manndli und au Wiibli hän de karakteristisch, klangvoll Gsang. Klaus-Dieter Feige: Der Pirol. Ziemsen, Wittenberg-Lutherstadt 1985, ISBN 3-89432-247-0. Hans-Günther Bauer, Einhard Bezzel und Wolfgang Fiedler (Hrsg.): Das Kompendium der Vögel Mitteleuropas: Alles über Biologie, Gefährdung und Schutz. Band 2: Passeriformes – Sperlingsvögel, Aula-Verlag Wiebelsheim, Wiesbaden 2005, ISBN 3-89104-648-0. Einhard Bezzel: Der Pirol. Blüchel & Philler, Minden 1989, ISBN 3-7907-0447-4. Stefan Ineichen (Hrsg.): Stadtfauna, 600 Tierarten der
De Huusröötel (Phoenicurus ochruros; alemanischi Näme) isch e Zugvogel wo i Mitteleuropa brüetet und Endi Oktober as Mittelmeer flüügt und im Märze wider zruggcheert. I de Alpe chunnts bis 3200 m ü.M. vor. Er gliicht starch em verwandte Garteröötel. De Huusröötel isch e graue Vogel mit bruune Flögel und eme lange röötsche Schwanz. Au de Börzel isch röötlich. De Schnabel isch chlii. Er werd 13 bis 15 cm grooss, het e Spannwiiti vo 23 bis 26 cm und wögt 14 bis 19 Gramm. De Huusröötel isch uursprüngli e typische Bergvogel gsii, wo i de Felse glebt het, hütt aber au i vegetationsarme Sidlige, Betonwüestine und i Industriizoone vorchunnt. Neste tuet er i Muurlöcher und Nische, under loose Tachziegle, Rolladechäste, Fenstersims, aber au in Nischdkäschte. Sis Nest baut er us Hälm, Mies, Federe und Hoor. De Gugger lait gern sini Aier i d Nester vom Huusröötel. De Huusröötel isch e schnelle und wendige Flüüger und fresst Insekte und Spinne. De Huusröötel singt uf exponierte Stele, wie Tächer, Chämi oder Antene. De Gsang fangt mit ere chorze Tonsequenz aa und endet miteme längere chesslige Grüüsch. Er isch ann vo de früeste Vögel, wo im Morge afoot singe. Heinz Staffelbach: Handbuch Schweizer Alpen;
D Trostle (Turdus philomelos; alemanischi Näme) isch e Zugvogel wo i Mitteleuropa brüetet und afangs November as Mittelmeer flüügt und mitti Horner wider zruggchert. I de Alpe chunnt si bis 2700 müM vor. D Trostle het e bruuni Obersiite, d Undersiite isch wiiss mit draieggige schwarze Tupfe. Mandli und Wiibli gsiend giich uus. Trostle wered 20 bis 22 cm lang, hend e Spannwiiti vo 33 bis 36 cm und wöget 65 bis 90 Gramm. D Trostle lebed i Mischwälder mit Underholz, Pärk und Gärte. Si hend s Nest i Bömm oder Büsch und striichet da mit Erde und Schlamm uus. I de Dämmerig lönd si ere luute und abwechsligsriiche Gsang loos. Trostle fressed Insekte, Regeörmer, Schnegge und Hüüslischnegge, wobi si d Hüsli uf Stai kabutt mached. U. N. Glutz von Blotzheim, K. M. Bauer: Handbuch der Vögel Mitteleuropas (HBV). Band 11/II, Passeriformes (2. Teil): Echte Drosseln: Turdidae, AULA-Verlag, ISBN 3-923527-00-4 Stefan Ineichen (Hrsg.): Stadtfauna, 600 Tierarten der Stadt Zürich; Bern 2010; ISBN 978-3-258-07561-7 Heinz Staffelbach: Handbuch Schweizer Alpen; Bern 2008.ISBN 978-3-258-06895-4 L. Tomiałojć in W. J. M. Hagemeijer, M. J. Blair: The EBCC Atlas of European Breeding Birds – their distribution and abundance, T & A D Poyser, London 1997,
D Singvögel (Passeri oder au Oscines) si in dr Ornithologii en Underordnig vo de Spatzevögel (Passeriformes). Öbbe vierduusig Arte ghöre zun ene, drunder d Rabevögel, d Passerida, d Paradiisvögel, Leierschwänz—im Ganze meh as nünzig Familiene. Vo de europäische Singvögel ghöre alli zu de Passerida usser dr Goldamsle (Oriolus oriolus), de Würger und de Rabevögel. Dr grösst Singvogel isch dr Raab, wo dr Körper von em meh as sächzig Santimeter lang isch. Jürgen Nicolai, Einhard Bezzel: Singvögel. Die wichtigsten Arten Europas bestimmen, kennenlernen, schützen. Gräfe und Unzer, München 1999, ISBN 3-7742-3159-1 John P. S. Mackenzie: Vögel der Welt: Singvögel. Parkland, Köln 1997, ISBN 3-88059-874-6 Harald Fuchs: Zum Singen geboren. Der Gesang der Vögel am Beispiel des Kanarienvogels. Rainar Nitzsche Verlag, ISBN 3-930304-24-4 Otto Kleinschmidt: Die Singvögel der Heimat, Quelle & Meyer, Leipzig 1921 Commons: Songbirds – Sammlig vo Multimediadateie Harshman, John. 2006. Oscines. Songbirds. Version 31 July 2006. in The Tree of Life Web Project www.virtual-bird.com Stimmen von e baar Singvögel u. a. Vogeluhr
D Spatzevögel (Passeriformes) hai öbbe 5'700 Arte und si die grösst Ordnig in dr Klass vo de Vögel (Aves). Für alli andere Vögelordnige brucht mä hüfig dr (unwüsseschaftligi) Überbegriff Nitspatzevögel (Nonpasseriformes). D Spatzevögel si im Vergliich zu de Verdräter vo andere Vogelfamiliene ehnder chliini Vögel. D Körperlengi goht vo acht (Goldhähnli) bis zu 120 (Paradiisvögel) Santimeter. E Hufe Spatzevögel wo in de hoche Breitegrad läbe, si Zugvögel, Standvögel findet mä drgege vor allem bi de Arte, wo in de Subtrope und Trope verbreitet si. Zu dene ghöre d Arte in de Familie vo de Leierschwänz oder au vo de Lappevögel, wo nume schlächt chönne fliege. D Spatzevögel werde hüt in drai Unterornige untertailt. Ericson, P. G. P., L. Christidis, A. Cooper, M. Irestedt, J. Jackson, U. S. Johansson, & J. A. Norman. 2002. A Gondwanan origin of passerine birds supported by DNA sequences of the endemic New Zealand wrens. Proceedings of the Royal Society of London Series B 269:235–241. PDF F. Keith Barker, Alice Cibois, Peter Schikler, Julie Feinstein & Joel Cracraft: Phylogeny and diversification of the largest avian radiation. PNAS, July 27, 2004, Vol. 101, no. 30, PDF Edwards, Scott V. and John Harshman. 2008. Passeriformes. Perching Birds, Passerine
S Uurhuen oder de Orlihaa (Tetrao urogallus; alemanischi Näme) isch e seltnigi Hüennerart, wo i de Alpe, i de Voralpe und im Schwarzwald zwösched 400 m ü.M. und 2600 m ü.M. vorchunnt. S ghört zo de starch bidroote Vogelarte, under anderem au, well d Hene, wenn si bim Brüete uufgschreckt werd, nöme is Nest zruggchert. Drum isches wichtig as Wanderer und Chletterer und vor alem Mountainbiker eri Weg wered de Bruetziit nöd verlönd. De Orlihaa isch en uuffäälig groose Vogel. De Güggel isch dunkelgrau bis schwarz und het dunkelbruuni Flögel, d Brust het e fiine Grüeschii. Um d Augen ume isch er zündroot und siin bogne Schnabel isch wiiss. I de Balzzitt schloot er mit sim lange Schwanz e Rädli. D Hene isch bruu-schwarze gschegget, de Buuch isch wiiss mit bruune Flecke und Brust isch rostroot. D Hene sind um an Drittel chlinner as d Güggel. Uurhüenner wered zwöschet 54 und 95 cm gross, hend e Spannwiiti vo 85 bis 125 cm und wöget zwöschet zwai und fööf Kilo. S Uurhuen isch hüt nöme starch vebraitet. Em hüffigste isch s no i de Bündner Alpe und i de Innerschwiiz, au im südliche Jura chunt s no hüüffiger vor. Au i
S Tisteli (Carduelis carduelis; alemanischi Näme) isch e Zugvogel, wo in Mitteleuropa brüetet und mitti November as Mittelmeer flügt und erst mitti Mai zuruggchert. Wege sim höbsche Uussie und sim Gsang werd s au i Chefi ghalte. S Tisteli isch e bunte Vogel. S het e bruuni Obersiite und e schwarzi Flögel mit eme geele Straiffe und wiisse Flecke. De Chopf isch wiis, aber um de wissi Schnabel und um d Auge root und d Chappe isch schwarz. De Buuch isch wiislich mit hellbruune Flecke. Mandli und Wiibli gsiend gliich uus. Tisteli wered 12 bis 14 cm grooss, hend e Spannwiiti vo 21 bis 25 cm und wöget 12 bis 18 Gramm. S Tisteli lebt i ufglockrete Laub- und Mischwälder, i Pärk und uf Fridhööf i Sidligsnööchi. S baut us Hälm, Wörzeli und Mies e Nest uf hööche Bömm und polsteret da mit Hoor und Wule uus. Tischteli fresset Söömli, Chnospe und Insekte. De Name het s wells, vor alem Söömli us de Tistle pike tuet. Hans-Günther Bauer, Einhard Bezzel, Wolfgang Fiedler: Das Kompendium der Vögel Mitteleuropas. Bd. 2. Passeriformes – Sperlingsvögel. Alles über Biologie, Gefährdung und Schutz. Aula, Wiebelsheim 2005, ISBN 3-89104-648-0 Urs N. Glutz von Blotzheim: Handbuch der
Zog Nit Keyn Mol (Yiddisch: זאָג ניט קיין מאָל) (au bekannt als Partizaner Lid, obmols au andre Lieder den Namme hen) isch de Namme vu em Yiddishe Lied wo de Hirsh Glick, e junger jüdischer Gfangener vum Vilna Ghetto, anno 1943 gschriibe hett. Manche betrachde des Lied als eins vu de weldweit wichtigschde Himne vu Holocaust-Iberlebende un s wird oft in Gedenkgottesdiinschde gsunge. Im Zweide Weldkriig isch des au eins vu de Hymne vu de Jüdische Partisaner gsi. Zum schreibe vu dem Lied hett de Hirsch de Ghetto Ufstand in Warschau inspiriirt. De Namme vu dem Lied bedüded »Sog Niimols«, un kommt vu de erschde Zeile vu dem Lied, »Sog niimols du gengsch de letschde Weg no go.« Fisher, Adam. An Everlasting Name: A Service for Remembering the Shoah. West Orange, NJ: Behrman House, 1991. Kalisch, Shoshana and Barbara Meister. Yes, We Sang! Songs of the Ghettos and Concentration Camps. New York: Harper & Row, 1985. Gmeint isch entweder d Pischtole Nagant M1895 oder s Gwehr Mosin-Nagant. Zog nit keynmol, gsunge bim »Partisan fort« Chava Alberstein’s version Soap and Skin »Zog Nit Keynmol« Zemerl.com. Lieder vum Holocaust (Englisch) (Site cha nüme abgrüeft wärde; Suche im Webarchiv)[1] [2] Vorlage:Toter Link/www.shoaheducation.com Musik
D Raabevögel (Corvidae) si e Vogelfamilie us dr Ordnig vo de Spatzevögel (Passeriformes), Underordnig Singvögel (Passeri). D Raabevögel si Nahrigs- und Biotop-Generaliste, d. h. si si Omnivore und frässe braktisch alles und si chömme mit underschiidlige Biotop sehr guet zschlaag. Das drifft bsunders uf d Raabechraie, d Näbelchraie, d Dohle, d Elstere und dr Eichelhäher zue. Dr Kolkraab isch dr grössti Spatzevogel, und eso au dr grösst Singvogel. D Raabevögel si uf dr ganze Wält verbreitet. Commons: Corvidae – Sammlig vo Multimediadateie corvids.de - Raabevögel-Litratur-Datebank Wildvogelhilfe.org - Raabevögel artgrächt ufzieh Änglischi Webseite: Rüef vo alle Raben-Arte Raabevögel - Wüssenswärts und Wüsseschaftligs über (Vor-)Urteile
De Spyr (Apus apus; alemanischi Näme) isch e Zugvogel, wo in Mitteleuropa nu chorz bliibt zom Brüete. De Spyr isch an vo de letschte Zugvögel wo nördlich vo de Alpe iitreffet, nämli erst im iigende Mai und er zücht im uusgeende Juli as erste wider ab. I de Alpe chunnt er bis 2100 müM vor. Öberwintere tüend Spyre z Afrika. De Spyr werd hüüffig mit de Schwalbe verwechslet. De Spyr isch e schwarzbruune Vogel mit lange sichelförmige Flögel. Er het e wiissi Brust und e chorze gablete Schwanz. Mandli und Wiibli gsiend gliich uus. Spyre wered 16 bis 18 cm groos und hend de Spannwiiti vo 40 bis 44 cm. Si wöget 36 bis 50 Gramm. Spyre lebet so vil si chönd i de Luft und verbringet au d Nacht hööch i de Luft und schloofet sogäär bim Flüüge, sogär paare tüend si sich i de Luft. Im Summer chönd si wiit obe im Himmel - bis zo 3000 Meter - i groose Gruppe biobachtet und ghört were, wie si Insekte jaget. S werd gsait, as s Wetter guet weri, wenn si hööch flüügit und schlecht, wenn si tüüf flüügit. Spyre chönd notfalls zee Tag oni Naarig sii. Brüete tuet
S Bloieli oder s Blaumaisli (Parus caeruleus; alemanischi Näme) isch e Singvogel, wo s ganze Joor dore i Mitteleuropa vorchunnt. I de Alpe chas bis 2'200 m ü. M. biobachtet were. S Bloieli isch e bunte Vogel. S het e blaui Chappe, blaui Flögel und e blaue Schwanz. De Chopf isch wiiss mit eme dünne schwarze Straiffe öber de Auge ine und e dünne schwarze Bruststraiffe. D Brust selber isch geel, de Rugge grüe. Bloieli wered 10 bis 12 cm grooss, hend e Spannwiiti vo 17 bis 20 cm und wöget 9 bis 12 Gramm. S Bloieli lebt i Laub- und Mischwälder und au i Auewälder, Pärk und Gärte. Sis Nest bauts us Grääshälm und Mies i Bommhöölene, Murlöcher oder Vogelhüsli, und polsterets mit Federe, Hoor und Wulen uus. Bloieli fresset Insekte, Spinne, Söömli, Beeri, Chnospe und Blüete. Im Winter chunnts as Fuetterhüsli. U. N. Glutz von Blotzheim, K. M. Bauer: Handbuch der Vögel Mitteleuropas (HBV). Band 13/I, Muscicapidae – Paridae. AULA-Verlag, Wiebelsheim, ISBN 3-923527-00-4 Manfred Föger, Karin Pegoraro: Die Blaumeise. Neue Brehm Bücherei, Hohenwarsleben 2004, ISBN 3-89432-862-2 Josep del Hoyo et al.: Handbook of the Birds of the World (HBW), Band 12: Picathartes to Tits and Chickadees. Lynx Edicions,
D Tule (Corvus monedula; alemanischi Näme) isch e Singvogel wo zom Tail i Mitteleuropa öberwinteret, zom andere Tail aber in Süüde flüügt. D Tule isch e schwarze Vogel mit eme graue Hinderchopf. si werd öppe 38 cm gross. D Tule lebt i Felse, Pärk, Ruine und Sidlige. Debii het si e Flair för alti Bauwerch, wo si i Löcher und Nische eres Nest baut. D Tule fresst Insekte, Chörndli, Frücht und au Güsel. Hans-Günther Bauer, Einhard Bezzel, Wolfgang Fiedler: Das Kompendium der Vögel Mitteleuropas. Alles über Biologie, Gefährdung und Schutz. Band 2: Passeriformes – Sperlingsvögel. Aula-Verlag Wiebelsheim, Wiesbaden 2005, ISBN 3-89104-648-0. Stanley Cramp, C. M. Perrins: Handbook of the Birds of Europe, the Middle East, and North Africa. The Birds of the Western Palearctic. Volume VIII: Crows to Finches. Oxford University Press, Hong Kong 1994, ISBN 0-19-854679-3. Rolf Dwenger: Die Dohle. Corvus monedula. Ziemsen, Wittenberg 1989, ISBN 3-7403-0156-2. Urs N. Glutz von Blotzheim, K. M. Bauer: Handbuch der Vögel Mitteleuropas. Band 13/III: Passeriformes (4. Teil). AULA-Verlag, Wiesbaden 1993, ISBN 3-89104-460-7. Stefan Ineichen (Hrsg.): Stadtfauna, 600 Tierarten der Stadt Zürich; Bern 2010; ISBN 978-3-258-07561-7 Commons: Tule – Sammlig vo Multimediadateie Stuart Butchart, Jonathan Ekstrom: Species Factsheet: Eurasian Jackdaw Corvus monedula. BirdLife
S Ziisli (Carduelis spinus; alemanischi Näme) isch e Zugvogel, wo i Mitteleuropa vom März bis in November lebt. I de Alpe chunnts bis 2600 m ü.M. vor, s feelt aber im Flachland. S Ziisli isch e grüegeele chliine Vogel mit graue Flecke. Mandli hend e schwarzes Chäppli. D Flögel sind schwarz-geel gstraifflet. Ziisli wered 11 bis 13 cm grooss, hend e Spannwiiti vo 20 bis 23 cm und wöget 10 bis 14 Gramm. S Ziisli lebt i Mischwälder und mag bsunders Tane, Erle und Bilche. S baut i de Bömm us Ästli und Hälm e munzigs Nestli und polsteret da mit Hoor uus. Männli Wiibli Verbraitig Aier Ziisli im Flug Heinz Staffelbach: Handbuch Schweizer Alpen; Bern 2008. ISBN 978-3-258-06895-4 Lars Svensson, Peter J. Grant, Killian Mullarney, Dan Zetterström: Der neue Kosmos Vogelführer. Kosmos, Stuttgart, 1999. ISBN 3-440-07720-9 Lars Jonsson: Die Vögel Europas und des Mittelmeerraumes - Kosmos-Naturführer, Franckh-Kosmos Stuttgart 1992/1999. ISBN 3-440-06357-7 Paul Sterry (Herausgeber): Die Enzyklopädie der europäischen Vogelwelt. Tosa, Wien, 2003. ISBN 3-85492-813-0 Commons: Ziisli – Sammlig vo Multimediadateie Carduelis spinus in dr Rote Lischt vu dr gfehrdete Arten vu dr IUCN 2008. Yygstellt vu: BirdLife International, 2008. Abgruefe am 22. Dezember 2008 Video, Foto und Tonufnahme zue
De Mistler (Turdus viscivorus; alemanischi Näme) isch e Zugvogel, wo vo mitti Horner bis mitti November i Mitteleuropa vorchunnt und i de Alpe bis 2600 müM verbraitet isch. Er cha liecht mit de Trostle verwechslet were, isch aber echli gröösser. De Mistler isch e bruune Vogel. Sini Undersiite isch wiiss mit bruune Tupfe. Mandli und Wiibli gsiend gliich uus. Er werd 26 bis 29 cm grooss binere Spannwiiti vo 42 bis 48 cm und eme Gwicht vo 110 bis 140 Gramm. De Mistler mag Wälder, Pärk und Gärte, aber au Waide und Wise mit Bömm. Er baut sis Nest i Astgable. De Name het de Mistler, well er gern d Beeri vo de Mistle fresst. D Cherne tuet er mit em Vogeldreck wider uusschaide und trait so a de Verbraitig vo de Mistle e wichtige Biitraag. De Mistler fresst aber au anderi Fröcht und au Insekte, Regewörmer und Schnegge. Heinz Staffelbach: Handbuch Schweizer Alpen; Bern 2008.ISBN 978-3-258-06895-4 Stefan Ineichen (Hrsg.): Stadtfauna, 600 Tierarten der Stadt Zürich; Bern 2010; ISBN 978-3-258-07561-7
De Rotspecht (Dendrocops major; alemanischi Näme) isch e hüüffige Specht, wo s ganz Joor dor i Mitteleuropa vorchunnt. I de Alpe lebt er bis 2600 müM. De Rotspecht hett e wiisse Buuch und en uuffälige roote Börzel. Nu Mandli hend uf em Hinderchopf e roote Fleck. De Buuch isch wiiss, de Chopf und d Flögel sind abwechsligswiis wiiss und schwarz. Rotspecht hend e lange graue Schnabel. Si wered 23 bis 26 cm grooss, hend e Spannwiiti vo 34 bis 44 cm und wöget 70 bis 90 Gramm. De Rotspecht lebt im Wald, i Pärk und au i Sidlige. Im Früelig hackt er mit sim spitze Schnabel Löcher i d Bömm, wenn si uusschlönd und trinkt denn de Saft. Sus pickt er Insekte us em Holz. Im Winter pickt er au Chernli us Tanezapfe und Foremoich, won er in e Loch steckt. Zom Neste pickt de Rotspecht jedes Joor e noiji Hööli inen Bommstamm. Di alte Höölene wered denn vo anderne Vögel biwont. Sis Revier zaigt er mit Trummle aa. Dieter Blume, Jens Tiefenbach: Die Buntspechte. Gattung Picoides. Die Neue Brehm-Bücherei Bd. 315. Westarp Wissenschaften-Verlagsgesellschaft mbH, Hohenwarsleben. 4. Aufl. 1997. ISBN 3-89432-732-4 Stefan Ineichen (Hrsg.): Stadtfauna, 600 Tierarten der Stadt Zürich;
S Dreckmaisli (Parus palustris; alemanischi Näme) isch e Singvogel, wo i Mitteleuropa dor s ganz Joor döre vorchunnt. I de Alpe huusets bis 2000 müM. Bim Dreckmaisli sind de Rugge, de Schwanz und d Flögel bruu. De Buuch isch “dreckig”-wiiss, de Chopf wiiss mittere schwarze Chappe bis zo de Auge und eme schwarze Tupf underem chorze Schnabel. Mandli und Wiibli gsiend gliich uus. S Dreckmaisli werd 11 bis 13 cm grooss, het e Spannwiiti vo 18 bis 19 cm und wögt 9 bis 12 Gramm. S Dreckmaisli lebt i Laub- und Mischwälder, Bommert, Pärk und i Sidlige mit alte morsche Bömm. Sis Nest bauts i Bommhöölene und Vogelhüsli, wo s mit Mies und Hoor uuschlaidet. Dreckmaisli fresset Insekte, Spinne und Söömli. För de Winter laits Vorrööt aa, wo aber mengisch vo Chöllerli plünderet wered. Heinz Staffelbach: Handbuch Schweizer Alpen; Bern 2008.ISBN 978-3-258-06895-4 Stefan Ineichen (Hrsg.): Stadtfauna, 600 Tierarten der Stadt Zürich; Bern 2010; ISBN 978-3-258-07561-7